79 



Iacobo Theodoro Kleinio, de methodo ostracologica sedYilo cogitanti, sex di- 

 versi ordines arrisere (,) . Omnium primus respicit Cochlides, sive univalvia, tum 

 simplicia, tum turbinata; alter Conchas, sive bivalvia; 3. Pofyconchds, vel mul- 

 tivalvia; 4. Nidulos testaceos, quemadmodum sunt Lepades omnigenae; 5. Echi- 

 nos; 6. denique Tubulos marinos. . 



His accedit egregius amicus noster AdansOnius, de re ostracologica quantum 

 praestantissimus quisque optime meritus . Ipse igitur tribus supra memoratis Te- 

 staceorum ordinibus, univalvium scilicet, bivalvium,acmultivalvium; alterum, 

 sive operculatorum adjiciendum esse judicavit (2) . Idcirco Testaceorum omnium 

 gemina in primis est familia, Limacum nimirum, et Concharum. 



Limaces rursus in binas familias dividuntur; sive in univalves, atque opercu- 

 latos. Item ex Concharum familia gemina prodit alia, bivalvium nimirum, ac 

 multivalvium . 



Ex his quatuor primoribus Testaceorum familiis, idest univalvium simpli- 

 cium, univalvium operculatorum, bivalvium, atque multivalvium , plures aliae 

 secundariae progignuntur, quarum characteres, in Limacibus, ex situ, quem in 

 Molluscorum tentaculis oculi obtinent, in Conchis vero a trachaearum forma de- 

 sumuntur. Generibus vero ad utramque familiam spectantibus, nullos characte- 

 res praefinire placuit viro egregio , quum amplas cunctarum partium descriptio- 

 nes illis anteferendas esse existimaverit. 



Praestantissimus Linnaeus , eximius nostrae aetatis Naturae scrutator , cunctas 

 testas,nulla habita ratioue ad locum ipsarum natalem, sive terrestres fuerint, 

 sive fluviatiles, sive marinae, in geminas supremas sectiones primum diremit (3) ; 

 in Cochleas nimirum, seu testas univalves, et Conchas; sub quarum denomina- 

 tione cum testae bivalves, tum multivalves comprehenduntur . Quare in tota 

 testarum classe tres insunt ordines; idest univalvium, bivalvium, atque multi. 

 valvium . 



Cochleae, seu testae univalves, vel spira gaudent regulari, vel nulla, aut 

 valde irregulari . 



Quibus spira nulla est, vel maxime irregularis, quinque sunt Genera; scilicet 

 Patella, Dentalium 3 Serpula , Sabella , Teredo . 



(1) Tentam. Method. Ostracolog. Lugd.-Batav. JY53 > 4-° 



(2) Histoir. nat. du Senegal, et Histoir. des CoquilL. pag. xxx . A Paris J757 > 4-o 



(3) System. Natur. tom.I, part. il , class. vl, eclit. xnl . Vindob. /767. Murray Fundam. 

 Testaceolog. Upsal 4. 



